Материал представлен из коллекции электронной библиотеки «Писатели Чувашии – детям» – **pchd21.ru**

Электронная библиотека создана Чувашской республиканской детско-юношеской библиотекой **–** [**www.rdub21.ru**](http://www.rdub21.ru) – на средства гранта Президента Российской Федерации для поддержки творческих проектов общенационального значения в области культуры и искусства

**Автор: Гордеева Светлана Денисовна**

**Книга: Весёлая карусель = Хаваслă карусель**

**Стихотворение: Художник**

Пĕлĕт, юр, хĕвеллĕ çумăр,

Йытăпа кушак, çерçи...

Сăрăçа епле тав тумăр –

Пултаруллă Элекçи!

Шăллĕ çеç хăпма пĕлмесĕр

Сухăр евĕр çыпçăнать.

«Çил ачи пур тет, пиччемĕр,

Ўкерсе парсам». «Юрать.

Пулĕ-ши ĕç пархатарĕ,

Çил эп ÿкерсе курман», –

Шухăша путса каларĕ

Шухă шăллĕне паян.

Çил – çунатлă, çил вĕçевлĕ,

Парăса карăнтарать.

Вăйĕ темиçе виçеллĕ,

Вăрмана авăнтарать.

Элекçи чылай шутларĕ

Унталла та кунталла:

Çилленмесĕр çил шырарĕ,

Çитрĕ, тупрĕ пулмалла.

Кулса илчĕ те маттуррăн:

«Ку ӳкерчĕк, – терĕ, – сан»

Авăнса пуç тайнă хурăн.

Çил пурах апла пулсан!

Все тексты взяты из открытых источников и выложены на сайте для не коммерческого использования.   
Все права на тексты принадлежат только их правообладателям.